My sussie, Carisa, het die volgende mooi brief aan haar dogters geskryf, wat ongelukkig nie by die troue kon wees nie, om die dag te beskryf.
Ek kan nie uitgepraat raak ook die belewenis wat dit vir my en vir W was nie. Hy was baie emosioneel die naweek, en ek dink dit was goed vir ons. My hoofgedagtes na die naweek: ons land is pragmooi en baie dele is nog heeltemal ongerep; hierdie egpaar is soveel maal geseen, en soveel positiewe dinge het rondom hulle gebeur die naweek; ons dien ‘n ongelooflike Here by wie niks onmoontlik is nie. Ek glo onwrikbaar in die huwelik, en glo uit my hart dat hulle 2 dit sal kan maak werk.